**OPIS PREDMETU ZÁKAZKY**

**DYNAMICKÝ NÁKUPNÝ SYSTÉM - Posypové materiály určené na zimnú údržbu cestných komunikácií**

**Kategória č. 1 – Voľne ložená priemyselná soľ (NaCl)**

PREDMET VEREJNÉHO OBSTARÁVANIA

**Kúpa a dodanie voľne loženej posypovej soli (NaCl) – Výzva č. 6**

Predmetom zákazky je dodanie chemického posypového materiálu používaného v rámci zimnej údržby cestných komunikácií, a to voľne loženej priemyselnej soli (chlorid sodný - NaCl) určenej na posyp ciest s rozmrazovacím účinkom minimálne – 6 oC a menej, s protispekacou prísadou, vrátane jej dopravy  s vyložením tovaru z dopravných prostriedkov na miesta určenia, ktorými sú jednotlivé strediská verejného obstarávateľa, teda skládky posypových materiálov na obdobie zimnej sezóny 2022/2023, s platnosťou zmluvy **6 mesiacov odo dňa jej účinnosti**. Celkový odber za uvedené obdobie je **18 500 ton**.

1. **Požiadavky na posypový materiál na báze chloridu sodného.**

* chlorid sodný - NaCl - voľne ložená s rozmrazovacou účinnosťou – 6 °C a menej:
* obsah NaCl min. 98,00 %
* obsah síranov max. 0,90 %
* nerozpustné látky max. 1,00 %
* obsah vody H2O (vlhkosť) max. 2,00 %
* obsah prachových častíc max. 15 %
* obsah veľkých častíc viac ako 15 %
* Fe max. 15,00 mg.kg-1
* As max. 0,10 mg.kg-1
* Cd max. 0,10 mg.kg-1
* Pb max. 1,00 mg.kg-1
* Zn max. 0,50 mg.kg-1
* Cu max. 0,50 mg.kg-1
* Hg max. 0,01 mg.kg-1
* účinnosť rozmrazovania -6 °C a menej (t. j. čím nižšia teplota účinnosti rozmrazovania, tým lepšie)
* obsah protispekacej prísady K4Fe(CN)6 v rozsahu od min. 10 do max. 200 mg/kg

Chlorid sodný – NaCl – voľne ložený s rozmrazovacou účinnosťou – 6 °C a menej, musí spĺňať technické parametre v súlade s Technických podmienkach (TP 039) – Používanie posypových materiálov na zimnú údržbu pozemných komunikácií vydaných Ministerstvom dopravy a výstavby SR, sekcia cestnej dopravy a pozemných komunikácií účinných od 01.07.2022.

**Verejný obstarávateľ požaduje počas celej platnosti zmluvy minimálne:**

* dodávať tovar - chemický posypový materiál na posyp ciest: technickú soľ s protispekacou prísadou s rozmrazovacím účinkom -6°C a menej, voľne loženú so zníženým obsahom prachových častíc, vrátane dopravy tovaru a vykládky tovaru na miesto určenia určené verejným obstarávateľom – strediská/pracoviská verejného obstarávateľa na základe čiastkových objednávok,
* dodávať predmet zákazky v termínoch podľa Zmluvy, resp. podľa objednávok verejného obstarávateľa,
* Úspešný uchádzač je pred podpisom zmluvy v rámci poskytnutia riadnej súčinnosti potrebnej na uzavretie zmluvy povinný predložiť:
* ***Kartu bezpečnostných údajov*** v zmysle Nariadenia Komisie EÚ č. 830/2015, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH) v slovenskom jazyku, vzťahujúcich sa na predmet zákazky v súlade s bodom 2.3 SP.
* ***Doklad*** preukazujúci splnenie parametrov podľa Technických podmienok (TP 039) – Používanie posypových materiálov na zimnú údržbu pozemných komunikácií vydaných Ministerstvom dopravy a výstavby SR, sekcia cestnej dopravy a pozemných komunikácií účinných od 01.07.2022, z ktorého bude zrejmé, že predmet zákazky spĺňa všetky požadované vlastnosti v zmysle špecifikácií predmetu zákazky v súlade s bodom 2.3 súťažných podkladov.